ΓΡΑΠΤΗ ΕΡΩΤΗΣΗ E-3168/02

υποβολή: Patricia McKenna (Verts/ALE) προς την Επιτροπή

(6 Νοεμβρίου 2002)

Θέμα: Ευθύνη των μεταφορέων

Απαντώντας σε σειρά ερωτήσεων του ευρωβουλευτή κ. Glyn Ford (E-1587/02 — E-1594/02(1), σχετικά με την ευθύνη των μεταφορέων ο Επίτροπος κ. Vitorino επιβεβαίωσε στις 9 Ιουλίου 2002 ότι η Επιτροπή ποτέ δεν απαίτησε μία ''πλήρως εναρμονισμένη νομοθεσία η οποία να εφαρμόζεται σε όλα τα μέσα μεταφορών'', όπως ζητείται σε μία από τις ανωτέρω ερωτήσεις. Εντούτοις, στα πρακτικά των συζητήσεων για το σχέδιο οδηγίας περί της ευθύνης των μεταφορέων που προήγαγε η Γαλλική Προεδρία στις 13 Μαρτίου 2001, ο Επίτροπος κ. Vitorino ανέφερε ότι το σχέδιο οδηγίας που εξέταζε τη στιγμή εκείνη η Επιτροπή αποτελούσε μόνο ένα πρώτο βήμα και ότι θα χρειαζόταν αργότερα μία σχολαστικότερη αντιμετώπιση που θα περιελάμβανε όλα τα μέσα μεταφορών, συμπεριλαμβανομένης της μεταφοράς εμπορευμάτων. Ως εκ τούτου, θα αναλάμβανε η Επιτροπή την ευθύνη της επί του θέματος αυτού και θα προετοίμαζε το έδαφος σε στενή συνεργασία με τα ενδιαφερόμενα μέρη για μία πιο εναρμονισμένη αντιμετώπιση του όλου ζητήματος σε πανευρωπαϊκό επίπεδο. Για τον σκοπό αυτό η Επιτροπή θα παρουσίαζε πρόταση που θα κάλυπτε όλα τα μεταφορικά μέσα και θα επεδίωκε στενότερη συνεργασία με τις ανθρωπιστικές οργανώσεις, τους μεταφορείς και, βεβαίως, τις νομίμως εξουσιοδοτημένες αρχές.

Εάν από τα ανωτέρω δεν συνάγεται ότι η Επιτροπή απαιτεί την ''πλήρως εναρμονισμένη νομοθεσία η οποία να εφαρμόζεται σε όλα τα μέσα μεταφορών'', δύναται η Επιτροπή να εξηγήσει πώς ακριβώς πρέπει να ερμηνευθεί η ανωτέρω δήλωση του Επιτρόπου κ. Vitorino;

Η Επιτροπή διεξήγαγε με εμπειρογνώμονες σειρά συζητήσεων στρογγυλής τραπέζης σχετικά με τις επιπτώσεις της νομοθεσίας περί της ευθύνης των μεταφορέων. Συνήθως,

τέτοιες συζητήσεις διεξάγονται πριν διαβιβαστεί στο Κοινοβούλιο προς έγκριση ένα νομοθετικό σχέδιο και όχι έξι μήνες μετά την τελική έγκριση της εν λόγω οδηγίας. Προτίθεται η Επιτροπή να εξηγήσει γιατί αυτές οι συζητήσεις διεξάγονται μετά την τελική έγκριση αυτής της οδηγίας του Συμβουλίου, λαμβάνοντας ιδίωςπόψη ότι το εν λόγω νομοθετικό μέτρο είναι καινούργιο σε αρκετά κράτη μέλη·

Το ανωτέρω σχέδιο οδηγίας εγκρίθηκε επισήμως στις 27 Ιουνίου 2001 και δύο κράτη μέλη — συγκεκριμένα η Ιρλανδία και η Σουηδία — τα οποία δεν διαθέτουν μέχρι σήμερα νομοθετική διάταξη βάσει της οποίας επιβάλλονταιψηλά πρόστιμα σε μεταφορείς που μετέφεραν — εσκεμμένα ή εν αγνοία τους — επιβάτες με ελλιπή χαρτιά,ποχρεώνονται σήμερα να θεσπίσουν σχετικό νομοθετικό μέτρο για να μην παραπεμφθούν από την Επιτροπή στο Δικαστήριο των ΕΚ επειδή παρέλειψαν να μεταφέρουν οδηγία της ΕΕ στο εσωτερικό τους δίκαιο. Δεν θεωρεί η Επιτροπή ότι στο σημείο αυτό αντιμετωπίζουμε δημοκρατικό έλλειμμα και ότι δεν έχουν τηρηθεί οι προσήκουσες διεργασίες των δημοκρατικών διαδικασιών· Εάν η Επιτροπή δεν συμφωνεί με τα ανωτέρω, προτίθεται να εξηγήσει την θέση της·

Μολονότι τα σημεία που θίγει ο κ. Ford με τις ερωτήσεις του αφορούν τις νόμιμες και ουσιαστικές ανησυχίες που συνεπάγεται η νομοθεσία περί της ευθύνης των μεταφορέων, η χρήση του μέλλοντος στην απάντηση της Επιτροπής φαίνεται να δίνει την εντύπωση ότι οι ανησυχίες αυτές δεν έχουν ακόμη τεθεί επί τάπητος στις συζητήσεις στρογγυλής τραπέζης με τους εμπειρογνώμονες. Προτίθεται η Επιτροπή να παράσχει λεπτομερή κατάσταση με τα θέματα που έχουν πράγματι συζητηθεί μέχρι σήμερα·

(1) βλέπε σελίδα 2.

Απάντηση του κ. Vitorino εξ ονόματος της Επιτροπής

(20 Δεκεμβρίου 2002)

Θα πρέπει ναπενθυμίσω ότι η Επιτροπή έχει ήδη δώσει αναλυτική απάντηση σχετικά με τη θέση της Επιτροπής για τις δραστηριότητες που συνδέονται με την ευθύνη των μεταφορέων στις απαντήσεις της σε μια σειρά γραπτών ερωτήσεων (E-0488/02 έως E-0493/02(1) και E-1587/02 έως E-1594/02(2) πουποβλήθηκαν από τον κ. Ford. Τα ερωτήματα που έθεσε το αξιότιμο μέλος στην παρούσα γραπτή ερώτηση συνδέονται σε μεγάλο βαθμό με τα ίδια θέματα και κατά συνέπεια μπορεί να ανατρέξει στο περιεχόμενο των προαναφερθεισών απαντήσεων.

Σχετικά με τα ειδικά σημεία που ανέφερε το αξιότιμο μέλος:

- Έχοντας επίγνωση της πολυπλοκότητας των θεμάτων αυτών, η Επιτροπή έχει πεισθεί ότι μια σταδιακή εξέλιξη προς ένα περισσότερο εναρμονισμένο καθεστώς ευθύνης των μεταφορέων σε ευρωπαϊκό επίπεδο είναι ο σωστός τρόπος αντιμετώπισης και κατά συνέπεια εκφράζει την ικανοποίησή της για την τρέχουσα διεξαγωγή τριμερών συνεδριάσεων εμπειρογνωμόνων σχετικά με την ευθύνη των μεταφορέων ως ένα σημαντικό μέσο αναζήτησης λύσεων.

- Η οδηγία του Συμβουλίου 2001/51/ΕΚ της 28ης Ιουνίου 2001, για τη συμπλήρωση των διατάξεων του άρθρου 26 της Σύμβασης εφαρμογής της συμφωνίας του Σένγκεν της 14ης Ιουνίου 1985(3) βασίστηκε σε πρωτοβουλία της Γαλλικής Δημοκρατίας(4) και όχι σε πρόταση της Επιτροπής. Η Επιτροπή δεν είναι σε θέση να δώσει πληροφορίες ή να σχολιάσει προκαταρκτικές διαβουλεύσεις που διεξάχθηκαν από τη Γαλλική Δημοκρατία πριν από την ανάληψη της πρωτοβουλίας της.

- Η οδηγία του Συμβουλίου 2001/51/ΕΚ εκδόθηκε σύμφωνα με τις διαδικασίες που προβλέπονται στο άρθρο 67 της συνθήκης ΕΚ (που ενσωματώθηκε στη συνθήκη ΕΚ με τη συνθήκη του Άμστερνταμ). Η Επιτροπή δεν θεωρεί ορθό να σχολιάσει το προβαλλόμενο δημοκρατικό έλλειμμα μιας διαδικασίας που προβλέπεται στη συνθήκη ΕΚ εντός του πλαισίου της παρούσας γραπτής ερώτησης.

- Το άρθρο 7 της οδηγίας 2001/51/ΕΚποχρεώνει τα κράτη μέλη να λάβουν τα αναγκαία μέτρα για να συμμορφωθούν με την οδηγία αυτή το αργότερο στις 10 Φεβρουαρίου 2003 και να ενημερώσουν σχετικά την Επιτροπή. Μετά από τη λήξη της προθεσμίας αυτής, η Επιτροπή θα είναιποχρεωμένη βάσει του άρθρου 211 της συνθήκης ΕΚ να διασφαλίσει ότι οι διατάξεις της εν λόγω οδηγίας εφαρμόζονται ορθά από τα κράτη μέλη.

- Τέσσερις συνεδριάσεις εμπειρογνωμόνων (που εστιάζονται σε μια νομική επισκόπηση, στην ανθρωπιστική διάσταση, σε κώδικες δεοντολογίες/υπομνήματα και σε τεχνική ανταλλαγή πληροφοριών) σχεδιάστηκε για το 2002. Η τελευταία από τις συνεδριάσεις αυτές θα πραγματοποιηθεί τον Δεκέμβριο του 2002.

(1) ΕΕ C 301 E της 5.12.2002, σελ. 45.

(2) βλέπε σελίδα 2.

(3) ΕΕ L 187 της 10.7.2001.

(4) ΕΕ C 269 της 20.9.2000.